**A CSOPORTOS TANÍTÁSI GYAKORLAT MENETE**

Osztatlan levelező új tanári szakképzettség megszerzésére irányuló tanárképzésben részt vevő hallgatókra vonatkozóan

1. A csoportos (tanítási) gyakorlat: iskolában, gyakorlatvezető tanár irányításával, az adott szakképzettség területén végzett csoportos (tanítási) gyakorlat, szakképzettségenként 20 óra, amely magában foglalja a hospitálást, az óramegbeszéléseket, a gyakorlatvezető tanár és a hallgató társak által tartott órák/foglalkozások részfeladataiban való közreműködést, legalább 10 önállóan megtartott órát/foglalkozást (tervezés-előkészítés, óravezetés, egyéni és közös reflektálás-óraelemzés. A hallgató a tanítási gyakorlatát a választott képzés szerint az 5-8. vagy a 9-12. évfolyamon köteles végezni. A csoportos (tanítási) gyakorlat keretében végzett egyes tevékenységek megoszlását a tantárgyfelelős határozza meg. A gyakorlati szempontokat a gyakorlatra vonatkozó értékelőlapok tartalmazzák.

2. Az adott szakképzettség területén végzett csoportos (tanítási) gyakorlat ütemezését a vonatkozó tantervek rögzítik.

4. A gyakorlat alól felmentés nem adható.

5. A gyakorlat a PTE gyakorló iskolájába, szükség esetén az egyetem partneriskoláiban történik. A szakmai és művészeti tanárképzés kivételével külsős gyakorlatvezetőhöz a hallgató a gyakorlóiskolai helyek Oktatási Igazgatóság által igazolt betöltését követően, vagy különösen indokolt esetben, egyéni kérelem alapján, a szakképzettség-felelős engedélyező döntésével kerülhet. Az előjelentkezéssel egyidejűleg a levelező tagozatos hallgató a csoportos (tanítási) gyakorlat helyszínére vonatkozóan egyedi kérelmet nyújthat be a szakképzettség-felelős által elbírálva és aláírva a TK koordinátorhoz. Az egyéni kérelmet a hallgató alapkarának Tanulmányi Bizottsága engedélyezheti.

6. A csoportos (tanítási) gyakorlatra a hallgató a gyakorlatot megelőző félévben jelentkezik a TK kari koordinátoránál elektronikusan a kari ütemtervben meghatározott határidőig.

7. A TK kari koordinátora a TR-ben meghirdeti a gyakorlatot.

8. A hallgató a tantervi ütemezés szerint felveszi a TR-ben a gyakorlatot.

9. A csoportos (tanítási) gyakorlatok megszervezése a kari TK-koordinátor feladata. A TK-koordinátor a kar honlapján a szorgalmi időszak első hetében közzé teszi a beosztást. A hallgatónak a szorgalmi időszak első hetében kell a kijelölt gyakorlatvezető tanárnál jelentkeznie. A csoportos (tanítási) gyakorlat végén a gyakorlatvezető tanár a gyakorló-, illetve partneriskolákhoz előzetesen – a beosztással együtt – kiküldött nyomtatványon értékeli a hallgató munkáját.

10. A TK kari koordinátor a vizsgaidőszak végéig a TR-ben rögzíti az érdemjegyeket.

Készítette: Balázsovics Mónika BTK NTI

Megjegyzés:

A dokumentum a Pécsi Tudományegyetem Tanulmányi és Vizsgaszabályzat 12. számú Az osztatlan tanárszakokra vonatkozó sajátos rendelkezésekc. melléklet (2017. június 23. napjától hatályos változat) alapján készült.